CELEX: 22019D1637
Language: et
Date: 2017-12-15 00:00:00
Title: EMP Ühiskomitee otsus nr 229/2017, 15. detsember 2017, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/1637]

3.10.2019   
               
               
                  ET
               
               
                  Euroopa Liidu Teataja
               
               
                  L 254/40
               
            
         EMP ÜHISKOMITEE OTSUS
         nr 229/2017,
         15. detsember 2017,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/1637]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 7. septembri 2017. aasta rakendusotsus (EL) 2017/1532, milles käsitletakse küsimusi, mis on seotud antikoagulandina toimivate rodentitsiidide võrdleva hindamisega kooskõlas Euroopa Parlamendi ja nõukogu määruse (EL) nr 528/2012 artikli 23 lõikega 5 (1).
                  
               
                     (2)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XV peatüki punkti 19 (komisjoni rakendusotsus (EL) 2016/678) järele lisatakse järgmine punkt:
            
                        „20.
                     
                     
                        
                           32017 D 1532: komisjoni 7. septembri 2017. aasta rakendusotsus (EL) 2017/1532, milles käsitletakse küsimusi, mis on seotud antikoagulandina toimivate rodentitsiidide võrdleva hindamisega kooskõlas Euroopa Parlamendi ja nõukogu määruse (EL) nr 528/2012 artikli 23 lõikega 5 (ELT L 232, 8.9.2017, lk 11).“
                     
                  
         
            Artikkel 2
            Rakendusotsuse (EL) 2017/1532 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 16. detsembril 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 15. detsember 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 232, 8.9.2017, lk 11.
         
            (*1)  Põhiseadusest tulenevaid nõudeid ei ole nimetatud.